pythainlp/thai-wiki-dataset-v4 huggingface dataset:
ยิลเลตต์

ยิลเลตต์ เป็นตราสินค้ามีดโกนแบบนิรภัยและผลิตภัณฑ์ดูแลร่างกายอื่น ๆ รวมถึงอุปกรณ์โกนหนวดของอเมริกา ซึ่งเจ้าของคือบริษัทพรอคเตอร์ แอนด์ แกมเบิล (P&G) โดยมีสำนักงานใหญ่อยู่ในเมืองบอสตัน รัฐแมสซาชูเซตส์ และมีเจ้าของคือ บริษัทยิลเลตต์ ซึ่งเป็นผู้จัดจำหน่ายผลิตภัณฑ์ภายใต้แบรนด์ต่าง ๆ จนกระทั่งบริษัทดังกล่าวได้ควบรวมกิจการกับพีแอนด์จีในปี ค.ศ. 2005 บริษัทยิลเลตต์ก่อตั้งโดยคิง แคมป์ ยิลเลตต์ในปี ค.ศ. 1901 โดยเป็นผู้ผลิตมีดโกนแบบนิรภัย
ภายใต้การนำของโคลแมน เอ็ม. ม็อคเลอร์ จูเนียร์ในตำแหน่งประธานเจ้าหน้าที่บริหารตั้งแต่ปี ค.ศ. 1975 ถึงปี ค.ศ. 1991 บริษัทตกเป็นเป้าหมายของความพยายามเข้าซื้อกิจการหลายครั้งจากรอนัลด์ เพเรลแมน และ Coniston Partners ในเดือนมกราคม ค.ศ. 2005 บริษัทพรอคเตอร์ แอนด์ แกมเบิลได้ประกาศแผนการควบรวมกิจการกับบริษัทยิลเลตต์
สินทรัพย์ของบริษัทยิลเลตต์ได้รับการรวมเข้าไว้ในหน่วยงานของพีแอนด์จี ซึ่งภายในบริษัทรู้จักกันในชื่อ "โกลบอล ยิลเลตต์" ในเดือนกรกฎาคม ค.ศ. 2007 โกลบอล ยิลเลตต์ได้ถูกยุบและรวมเข้ากับแผนกหลักอีกสองแผนกของพรอคเตอร์ แอนด์ แกมเบิลได้แก่พรอคเตอร์ แอนด์ แกมเบิล บิวตี้ และพรอคเตอร์ แอนด์ แกมเบิล เฮาส์โฮลด์แคร์ แบรนด์และผลิตภัณฑ์ของยิลเลตต์จึงถูกแบ่งออกให้ทั้งสองฝ่ายตามลำดับ ศูนย์วิจัยและพัฒนายิลเลตต์ในเมืองบอสตัน รัฐแมสซาชูเซตส์ และโรงงานผลิต ยิลเลตต์ เซาท์ บอสตัน (ซึ่งรู้จักกันในชื่อ "Gillette World Shaving Headquarters") ยังคงอยู่เป็นสถานที่ทำงานภายใต้ชื่อแบรนด์ยิลเลตต์ของบริษัทพรอคเตอร์ แอนด์ แกมเบิล บริษัทในเครือของยิลเลตต์อย่างบราวน์และออรัล-บี ทางพรอคเตอร์ แอนด์ แกมเบิลยังคงเก็บไว้
ทะเลสาบกานตายา

ทะเลสาบกานตายา  เป็นทะเลสาบที่ใหญ่สุดในรัฐกะเหรี่ยง ตั้งอยู่ใจกลางเมืองพะอัน ทะเลสาบแห่งนี้เป็นพื้นที่พักผ่อนยอดนิยมสำหรับนักท่องเที่ยว และเป็นสถานที่มีชื่อเสียงด้านความโรแมนติกในวัฒนธรรมสมัยใหม่ นอกจากนี้ยังมีชื่อเสียงจากสะพานกานตายาที่ทอดข้ามทะเลสาบ ทะเลสาบกานตายากว้างประมาณ 100 เอเคอร์
เพื่อดึงดูดนักท่องเที่ยวทั้งชาวท้องถิ่นและชาวต่างชาติ รัฐบาลรัฐกะเหรี่ยงได้สร้างทางเดินโดยรอบกว้าง สวนสาธารณะซเวกะบีนและสนามเด็กเล่น ในเดือนเมษายน พ.ศ. 2565 รัฐบาลรัฐกะเหรี่ยงใช้เงิน 289 ล้านจัตในการสร้างสะพานคนเดินข้ามทะเลสาบกานตายาอีกแห่ง
เบญจกิติ

เบญจกิติ เป็นชื่อเรียกกลุ่มสวนสาธารณะที่สร้างขึ้นบริเวณถนนรัชดาภิเษก บนพื้นที่เดิมของโรงงานยาสูบ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลต่าง ๆ โดยหากรวมทั้ง 2 พื้นที่แล้วจะมีทั้งหมด 450 ไร่ สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มิไร โมริยามะ

มิไร โมริยามะ (森山 未來, Moriyama Mirai, เกิด 20 สิงหาคม 1984) เป็นนักแสดงและนักเต้นชาวญี่ปุ่น
ชีวิตและช่วงทำงาน.
โมริยามะเริ่มเรียนเต้นตั้งแต่อายุ 5 ขวบ เขาเรียนเต้นแจ๊ส เต้นแท็ป บัลเล่ต์ และฮิปฮอป และได้แสดงละครเวทีหลายเรื่อง เขาเปิดตัวบนเวทีอย่างเป็นทางการกับ Boys Time ในปี 1999 ในปี 2008 เขาเล่นเป็นตัวละครนำในละครเพลงเวอร์ชันญี่ปุ่น "RENT"
ในภาพยนตร์เรื่อง "Socrates in Love" ปี 2004 เขารับบทเป็นฮีโร่ในวัยเรียนมัธยมที่พยายามจัดการกับแฟนสาวที่ป่วยหนัก นอกจากนี้ เขายังรับบทเป็นคากูตะในภาพยนตร์เรื่อง ทเวนตี้เซนจูรี่บอย อีกด้วย
เขาแสดงนำในเรื่อง "Kueki Ressha" เขายังปรากฏตัวในละครโทรทัศน์เรื่อง Penance ของ Kiyoshi Kurosawa อีกด้วย และภาพยนตร์ A Chorus of Angels ของจุนจิ ซากาโมโตะ ในเดือนกรกฎาคม 2021 เขาได้แสดงในพิธีเปิดการแข่งขันกีฬาโอลิมปิกที่โตเกียว
ฟุตบอลโลก 2026 รอบชิงชนะเลิศ

ฟุตบอลโลก 2026 รอบชิงชนะเลิศ เป็นการแข่งขันนัดสุดท้ายของฟุตบอลโลก 2026 มีกำหนดจัดขึ้นที่สนามสนามกีฬาเมตไลฟ์ ในศูนย์กีฬาเมโดว์แลนด์ เมืองอีสต์รัทเทอร์ฟอร์ด รัฐนิวเจอร์ซีย์ ใกล้กับนครนิวยอร์ก ของสหรัฐอเมริกา ในวันที่ 19 กรกฎาคม ค.ศ. 2026
ภูมิหลัง.
เมื่อวันที่ 16 มีนาคม ค.ศ. 2023 ฟีฟ่าประกาศว่าจะจัดการแข่งขันฟุตบอลโลก 2026 รอบชิงชนะเลิศในวันที่ 19 กรกฎาคม ค.ศ. 2026 ต่อมาเมื่อวันที่ 4 กุมภาพันธ์ ค.ศ. 2024 ฟีฟ่าได้ประกาศให้สนามกีฬาเมตไลฟ์เป็นสถานที่แข่งขันนัดชิงชนะเลิศ โดยกำหนดการประกาศสนามแข่งขันนั้นเลื่อนจากเดิมที่คาดการณ์ไว้ในช่วงปลายปี ค.ศ. 2023 เนื่องจากปัญหาในกระบวนการวางแผน
สนามแข่งขัน.
เมื่อวันที่ 13 มิถุนายน ค.ศ. 2018 ในการประชุมฟีฟ่าคองเกรส ครั้งที่ 68 สหรัฐอเมริกา เม็กซิโก และแคนาดา ได้รับเลือกให้เป็นเจ้าภาพร่วมในจัดการแข่งขันฟุตบอลโลก 2026 โดยการเสนอตัวครั้งนี้วางแผนใช้สนามกีฬาใน 16 เมืองที่กระจายอยู่ในทั้ง 3 ประเทศ แต่การแข่งขันตั้งแต่รอบก่อนรองชนะเลิศเป็นต้นไปจะจัดขึ้นในสหรัฐ
ในขณะนั้นยังไม่ได้ยืนยันสนามแข่งขันรอบชิงชนะเลิศ แต่มีการคาดการณ์ว่าสนามกีฬาเมตไลฟ์ที่ตั้งอยู่ใกล้กับนครนิวยอร์ก ซึ่งเคยจัดการแข่งขันกีฬาระดับใหญ่มาก่อน จะมีสิทธิ์ถูกใช้มากที่สุด อย่างไรก็ตาม สนามกีฬาโซไฟซึ่งเป็นสนามใหม่ในเมืองอิงเกิลวูด รัฐแคลิฟอร์เนีย ใกล้ลอสแอนเจลิส ก็เป็นอักหนึ่งตัวเลือกเช่นเดียวกัน โดยในเดือนมิถุนายน ค.ศ. 2022 ฟีฟ่าได้ประกาศเลือกสนามกีฬาโซไฟเป็นหนึ่งใน 10 สนามแข่งขันที่ตั้งอยู่ในสหรัฐ แต่สนามโรสโบว์ลในเมืองพาซาเดนา รัฐแคลิฟอร์เนีย ซึ่งเคยจัดรอบชิงชนะเลิศของฟุตบอลโลกชาย 1994 และฟุตบอลโลกหญิง 1999 ไม่ถูกเลือกใช้เนื่องจากความเก่าแก่ของสนาม
สนามกีฬาโซไฟได้รับการออกแบบมาสำหรับการแข่งขันอเมริกันฟุตบอล โดยมีความกว้างของสนามเพียง 69 หลา (63 เมตร) ซึ่งแคบกว่ามาตรฐานที่ฟีฟ่ากำหนด นอกจากนี้ เจ้าของสนามยังไม่พอใจกับข้อตกลงแบ่งรายได้ที่ฟีฟ่าเสนอ และเคยขู่ว่าจะยกเลิกแผนการเป็นเจ้าภาพการแข่งขันฟุตบอลโลก
ในช่วงต้นปี ค.ศ. 2023 สนามกีฬาเอทีแอนด์ทีในเขตดัลลัสได้กลายมาเป็นอีกหนึ่งตัวเลือกที่มีโอกาสถูกใช้จัดรอบชิงชนะเลิศ เนื่องจากมีความจุมากถึง 90,000 ที่นั่ง และมีแผนปรับปรุงสนามให้กว้างขึ้นเพื่อให้ตรงตามมาตรฐานของฟีฟ่า ในขณะที่สนามกีฬาเมตไลฟ์ก็ประกาศแผนการปรับปรุงสนามในเดือนมกราคม ค.ศ. 2024 โดยจะถอดที่นั่งบริเวณมุมสนามออก 1,740 ที่นั่ง เพื่อเพิ่มความกว้างของสนามให้เหมาะสมสำหรับฟุตบอลโลก
อย่างไรก็ตาม รายงานจากดิแอธเลติก ระบุว่าการเลือกสนามกีฬาเมตไลฟ์เป็นสนามรอบชิงชนะเลิศ สร้างความ "ประหลาดใจ" ให้กับเจ้าหน้าที่ในพื้นที่ เนื่องจากในเดือนมกราคมเคยมีการคาดหมายว่าจะเลือกใช้สนามในดัลลัส โดยข้อเสนอดังกล่าวยังรวมถึงการถ่ายทอดสดรอบชิงชนะเลิศไปยังอีกสองสถานที่ใกล้เคียงเพื่อเพิ่มรายได้จากการขายตั๋ว
การแสดงบันเทิง.
เมื่อวันที่ 28 กันยายน ค.ศ. 2024 ฟีฟ่าได้ประกาศว่า โกลบอลซิติเซนจะเป็นผู้ร่วมจัดการแสดงพักครึ่งของฟุตบอลโลก 2026 รอบชิงชนะเลิศคล้ายกับซูเปอร์โบลของเนชันแนลฟุตบอลลีก ซึ่งถือเป็นครั้งแรกในประวัติศาสตร์ฟุตบอลโลกที่มีการแสดงพักครึ่ง เมื่อวันที่ 5 มีนาคม ค.ศ. 2025 ฟีฟ่าประกาศว่า โคลด์เพลย์จะมีส่วนช่วยในการคัดเลือกผู้แสดงรอบสุดท้าย พร้อมทั้งจัดคอนเสิร์ตที่ไทม์สแควร์ในช่วงสุดสัปดาห์ของรอบชิงชนะเลิศ
การแข่งขัน.
รายละเอียด.
<section begin=Final /><section end=Final />
<section begin=Line-ups />
</includeonly><section end=Line-ups />
กฎการแข่งขัน
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
การเลือกตั้งนายกองค์การบริหารส่วนจังหวัดแม่ฮ่องสอน พ.ศ. 2568

การเลือกตั้งนายกองค์การบริหารส่วนจังหวัดแม่ฮ่องสอน พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดแม่ฮ่องสอน พ.ศ. 2568
ผู้สมัครนายกองค์การบริหารส่วนจังหวัด.
หมายเลข 1 :.
อดีตนายกองค์การบริหารส่วนจังหวัดแม่ฮ่องสอน ได้รับการสนับสนุนจากปกรณ์ จีนาคำ สส.แม่ฮ่องสอน เขต 1 พรรคกล้าธรรม และปัญญา จีนาคำ อดีตสส.แม่ฮ่องสอน พรรคพลังประชารัฐ ลงสมัครในนามกลุ่มดีต่อเนื่อง
หมายเลข 2 : ดนุภัทร์ เชียงชุม.
อดีตประธานสภาองค์การบริหารส่วนจังหวัดแม่ฮ่องสอน ปัจจุบันเป็นสมาชิกพรรคประชาชน ได้รับการสนับสนุนจากเลาฟั้ง บัณฑิตเทอดสกุล สส.บัญชีรายชื่อ พรรคประชาชน, สมบัติ ยะสินธุ์ สส.แม่ฮ่องสอน เขต 2 พรรคประชาธิปัตย์, สมบูรณ์ ไพรวัลย์ อดีตสส.แม่ฮ่องสอน พรรคไทยรักไทย, จำลอง รุ่งเรือง อดีตสส.แม่ฮ่องสอน พรรคกิจสังคม และสุรสิทธิ์ ตรีทอง อดีตสมาชิกวุฒิสภา ลงสมัครในนามกลุ่มพลังแม่ฮ่องสอน
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อัครเดช</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">73.02%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ดนุภัทร์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">26.98%</td>
</tr>
</table>
</td></tr></table>
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
อนาฅต

อนาฅต  เป็นละครซีรีส์ไทยในรูปแบบสตีมมิ่ง ออกอากาศทั่วโลกผ่านทางเน็ตฟลิกซ์ เมื่อวันที่ 4 ธันวาคม พ.ศ. 2567 มีจำนวนตอนทั้งหมด 4 ตอน
ประวัติและการสร้าง.
อนาฅต เป็นผลงานหนึ่งในคอนเทนต์ต้นฉบับของเน็ตฟลิกซ์ประเทศไทยกำกับและเขียนบทโดย ปวีณ ภูริจิตปัญญา โดยนำเสนอเนื้อหาเกี่ยวกับเทคโนโลยีแห่งยุคอนาคตของเมืองไทย โดยนำเสนอเนื้อหาไอเดียที่มาจากการสำรวจประเทศไทยในยุคอนาคตจะมีหน้าตาเป็นอย่างไร รูปแบบตัวเรื่องนำเสนอแตกต่างไปในแต่ละตอนและดำเนินเรื่องจบในตอนโดยไม่มีการเชื่อมโยงแต่อย่างใด
ในส่วนชื่อเรื่องภาษาไทย มาจากชื่อภาษาอังกฤษของซีรีส์ที่เขียนว่า Tomorrow And I ซึ่งหมายถึง วันพรุ่งนี้คืออนาคตกับตัวฉันว่ามันจะเกิดอะไรขึ้นบ้าง เลยบิดออกมาโดยได้เปลี่ยนจาก ค. ควาย เป็น ฅ.ฅน ซึ่งคำว่า Tomorrow and I พอเป็นภาษาไทยมันก็คือ อนาคต แล้วตัว ค. ควายก็เปลี่ยนเป็น ฅ. ฅน ก็คือคนที่เป็นตัวเรา
หมอนุ่น นักวิทยาศาสตร์และนักบินอวกาศคนแรกของไทย เสียชีวิตขณะกำลังเดินทางกลับจากอวกาศ หลังไปทำภารกิจเป็นเวลา 3 ปี นนท์ที่เสียใจกับสิ่งที่เกิดขึ้น ทำให้คิดจะคืนชีพหมอนุ่นขึ้นมาด้วยเทคโนโลยีการโคลนนิ่ง ซึ่งจะช่วยพาคนที่รักกลับจากความตาย
เจสสิก้า ลูกสาวของหญิงขายบริการในเมือง กำมะลอ (Gamalone) เปิดตัวสตาร์ทอัพยูนิคอร์น “PARADISE X” ที่จะเปลี่ยนเมือง Gamalone กลายเป็นแดนสวรรค์และศูนย์รวมความบันเทิงของผู้ใหญ่ที่ดีที่สุดในโลก โดยมี วิธ ช่วยในการพัฒนาเซ็กส์โรบ็อต เพื่ออนาคตของการค้าประเวณี และก้าวข้ามขีดจำกัดทางศีลธรรม
พระอเนก เริ่มมองเห็นผู้คนที่มีค่อยๆ ถอยห่างจากชาวพุทธวิถีเดิม และมุ่งสู่วิถีใหม่ โดยหันไปนับถือ อัลตร้า (ULTRA) ซึ่งคิดค้นโดย นีโอ CEO ที่จะพลิกโฉมพุทธศาสนาให้เข้ากับเทคโนโลยี เช่น ถ้าเราทำบุญมากๆ สามารถนำแต้มบุญไปสะสม แลกสินค้าได้ เพราะนีโอเชื่อว่า “ทำบุญชาตินี้ ต้องได้ชาตินี้”
ในปี 2594 เมื่อสภาวะโลกร้อน ทำให้เกิดฝนตกต่อเนื่องเป็นเวลา 1 ปีกว่าๆ หลายเมืองถูกน้ำท่วม สิ่งแวดล้อมเสื่อมลงเรื่อยๆ และทำให้เกิดโรคระบาดที่มากับน้ำ ผู้คนเริ่มล้มป่วยและเสียชีวิตเป็นจำนวนมาก
การคัดเลือกเจ้าภาพฟุตบอลโลก 2034

กระบวนการคัดเลือกเจ้าภาพฟุตบอลโลก 2034 ส่งผลให้สหพันธ์ฟุตบอลนานาชาติ (FIFA) เลือก ซาอุดีอาระเบีย เป็นเจ้าภาพจัดการแข่งขันฟุตบอลโลก 2034
การคัดเลือกเจ้าภาพ.
กระบวนการเสนอตัวเป็นเจ้าภาพเริ่มต้นเมื่อวันที่ 4 ตุลาคม 2023 โดยใช้ข้อกำหนดเดียวกันกับฟุตบอลโลก 2030 ตามนโยบายหมุนเวียนสมาพันธ์ของฟีฟ่า สมาคมสมาชิกที่มีสิทธิ์เสนอตัวเป็นเจ้าภาพมีเพียง สมาพันธ์ฟุตบอลแห่งเอเชีย (AFC) และ สมาพันธ์ฟุตบอลโอเชียเนีย (OFC)
การตัดสินใจของฟีฟ่าที่ให้ฟุตบอลโลก 2030 จัดขึ้นใน 3 ทวีป (แอฟริกา ยุโรป และอเมริกาใต้) และฟุตบอลโลก 2026 จัดที่ อเมริกาเหนือ ทำให้ฟุตบอลโลก 2034 ต้องจัดในเอเชียหรือโอเชียเนีย
รายงานจากนิวยอร์กไทม์ระบุว่าการกำหนดเช่นนี้เปิดทางให้ซาอุดีอาระเบียได้รับเลือกโดยลดคู่แข่งในการเสนอตัว
ในวันที่ 31 ตุลาคม 2023 ประธานฟีฟ่า จิอานนี อินฟานติโน ประกาศว่า ซาอุดีอาระเบีย จะเป็นเจ้าภาพฟุตบอลโลก 2034 ซึ่งนับเป็นครั้งที่ 3 ที่เอเอฟซีได้เป็นเจ้าภาพฟุตบอลโลก (หลังจากปี 2002 ในญี่ปุ่นและเกาหลีใต้ และปี 2022 ในกาตาร์) และเป็นครั้งที่ 2 ที่จัดในภูมิภาคตะวันออกกลาง
การเสนอตัว.
ซาอุดีอาระเบีย.
หลังจากที่ซาอุดีอาระเบียถอนตัวจากการเสนอตัวร่วมจัดฟุตบอลโลก 2030 กับกรีซและอียิปต์ พวกเขาได้เปลี่ยนไปโฟกัสกับการเสนอตัวเดี่ยวสำหรับปี 2034
ซาอุดีอาระเบียใช้กลยุทธ์ที่คล้ายคลึงกับฟุตบอลโลก 2022 ในกาตาร์ โดยอาจพิจารณาเปลี่ยนกำหนดการแข่งขันจากช่วงฤดูร้อนเพื่อหลีกเลี่ยงปัญหาอากาศร้อน แม้ว่าสมาคมฟุตบอลซาอุดีอาระเบียจะยืนยันแผนจัดการแข่งขันในช่วงฤดูร้อน
การเสนอตัวอย่างเป็นทางการถูกประกาศเมื่อวันที่ 4 ตุลาคม 2023
วันที่ 5 ตุลาคม 2023 ประธานเอเอฟซี ซัลมาน บิน อิบราฮิม อัลคาลิฟา ประกาศสนับสนุนการเสนอตัวของซาอุดีอาระเบีย
ภายในวันที่ 9 ตุลาคม 2023 ซาอุดีอาระเบียยื่นจดหมายแสดงความจำนงและลงนามในเอกสารเสนอตัวเป็นเจ้าภาพ โดยมีสมาคมสมาชิกมากกว่า 70 แห่งแสดงการสนับสนุน
รายงานการประเมินผล.
วันที่ 30 พฤศจิกายน 2024 ฟีฟ่าเผยแพร่รายงานการประเมินผลก่อนการลงคะแนน 13 วัน
ซาอุดีอาระเบียได้รับคะแนนเฉลี่ย 4.2 จาก 5 ซึ่งสูงที่สุดในประวัติศาสตร์ฟีฟ่าและคะแนนทางเทคนิคสูงถึง 419.8
ซาอุดีอาระเบียได้รับการสนับสนุนจากรายงานนี้ซึ่งยืนยันศักยภาพและความพร้อมของพวกเขาในการเป็นเจ้าภาพฟุตบอลโลกครั้งสำคัญในปี 2034
การลงคะแนนเสียง.
การลงคะแนนเสียงเพื่อให้ซาอุดีอาระเบียรับรองการเป็นเจ้าภาพฟุตบอลโลก 2034 จะเกิดขึ้นในช่วงไตรมาสที่ 4 ของปี 2024 ในวันที่ 11 ธันวาคม
หมายเหตุ.
<templatestyles src="Reflist/styles.css" />
โรงพยาบาลมหาวชิราลงกรณธัญบุรี

โรงพยาบาลมหาวชิราลงกรณธัญบุรี สังกัดกรมการแพทย์ กระทรวงสาธารณสุข เป็นโรงพยาบาลเฉพาะทางโรคมะเร็งขนาด 126 เตียง ตั้งอยู่เลขที่ 139 ถนนรังสิต-นครนายก กิโลเมตรที่ 25 ตำบลบึงสนั่น อำเภอธัญบุรี จังหวัดปทุมธานี บนเนื้อที่ประมาณ 100 ไร่
โรงพยาบาลมหาวชิราลงกรณธัญบุรี แต่เดิมชื่อ บ้านพักฟื้นผู้ป่วยโรคมะเร็งธัญบุรี เป็นสถานที่รับส่งต่อผู้ป่วยมะเร็งจากโรงพยาบาลอื่น ต่อมาเปลี่ยนชื่อมาเป็น สถานรับผู้ป่วยโรคมะเร็งธัญบุรี ต่อมาพระบาทสมเด็จพระวชิรเกล้าเจ้าอยู่หัวมีพระราชดำริให้จัดสร้างศูนย์บำบัดรักษาและฟื้นฟูสภาพโรคมะเร็งทั้งด้านร่างกายและจิตใจให้การดูแลผู้ป่วยโรคมะเร็งระยะท้ายแบบประคับประคอง (Palliative care) รวมไปถึงครอบครัว พระองค์เสด็จพระราชดำเนินเปิดอาคาร "กาญจนบารมีเฉลิมพระเกียรติ ครองสิริราชสมบัติ 50 ปี" มื่อวันที่ 20 กรกฎาคม พ.ศ. 2544 และเปลี่ยนสถานะเป็น "โรงพยาบาลมหาวชิราลงกรณธัญบุรี" เมื่อวันที่ 11 กรกฎาคม พ.ศ. 2555 
โรงพยาบาลมีผู้ป่วยเข้ารับบริการเฉลี่ยปีละ 2,000 คน โดยมารักษามะเร็งเต้านม มะเร็งไทรอยด์ มะเร็งปอด มะเร็งปากมดลูก และมะเร็งลำไส้ใหญ่ ฯลฯ มีการใช้กัมมันตรังสีในการรักษามะเร็งไทรอยด์ โรงพยาบาลมีการขยายบริการดูแลผู้ป่วยระยะสุดท้ายแบบองค์รวม ไปศูนย์มะเร็ง และโรงพยาบาลในสังกัดทั้ง 16 แห่งทั่วประเทศ
โชมย็องกาเก

โชมย็องกาเก (เกาหลี: ) เป็นละครโทรทัศน์เกาหลีใต้แนวรหัสคดีและสยองขวัญปี ค.ศ. 2024 ที่เขียนบทโดยคังฟูลและกำกับโดย คิม ฮี-ว็อน นำแสดงโดย จู จี-ฮุน, พัก โบ-ย็อง, คิม ซ็อล-ฮย็อน, แพ ซ็อง-วู, ออม แท-กู, อี ซ็อง-อึน, คิม มิน-ฮา, พัก ฮย็อก-คว็อน, ชิน อึน-ซู, #เปลี่ยนทาง , และ คิม กี-แฮ ละครเรื่องนี้สร้างจากเว็บตูนชื่อเดียวกันของคังฟูลเล่าเรื่องราวของคนเป็นและคนตายที่เชื่อมโยงกันระหว่างโลกมนุษย์และปรโลกผ่านร้านขายโคมไฟ ละครนี้ออกอากาศครั้งแรกบนดิสนีย์+ระหว่างวันที่ 4 ถึง 18 ธันวาคม ค.ศ. 2024
เรื่องย่อ.
ละครซีรีส์เรื่องนี้เล่าเรื่องราวของกลุ่มคนแปลกหน้าที่กำลังมีช่วงเวลาที่ยากลำบากในการจัดการกับประสบการณ์อันเลวร้ายในอดีตของพวกเขา พวกเขาทั้งหมดดำเนินชีวิตตามปกติจนกระทั่งถูกดึงดูดให้ไปที่ร้านขายโคมไฟที่ตั้งอยู่ตอนท้ายตรอก เจ้าของร้านคอยเฝ้ารักษาร้านขายโคมไฟซึ่งอาจมีกุญแจไขอดีต ปัจจุบัน และอนาคตของคนแปลกหน้าอยู่
 เจ้าของร้านไฟ
 พยาบาลที่มีสายสัมพันธ์อันแปลกประหลาดกับคนไข้ของเธอ
 หญิงลึกลับที่เคยคบหากับฮย็อนมิน
 เจ้าหน้าที่ตำรวจ
 ชายผู้เกิดความสงสัยอย่างบอกไม่ถูกเกี่ยวกับหญิงสาวลึกลับที่นั่งอยู่ที่ป้ายรถเมล์
 แม่ผู้ทุกข์ใจที่ส่งลูกสาวของเธอ ฮย็อนจู ไปร้านไฟทุกวันเพื่อซื้อหลอดไฟ
 นักเขียนบทที่ประสบกับเหตุการณ์ประหลาดหลังจากย้ายเข้าไปอยู่ในบ้านเก่า
 ชายลึกลับที่มักเดินเตร่ในตรอกมืดในสภาพตัวเปียก
 เด็กสาวที่แวะร้านไฟทุกวัน
 หญิงสาวที่เดินเตร่ในตรอกมืดคืนที่ฝนตกโดยสวมรองเท้าส้นสูงสีแดง
 นักเรียนมัธยมปลายที่ได้พบกับผู้คนหลากหลายที่เดินเตร่อยู่รอบร้านไฟ
การผลิต.
การพัฒนา.
นักแสดง คิม ฮี-ว็อน ได้รับเลือกเป็นผู้กำกับซีรีส์ "โชมย็องกาเก" ที่เขียนโดย คังฟูล และนำไปลงในเว็บไซต์ Kakao Webtoon เมื่อปี 2011 ซึ่งถือเป็นการเปิดตัวในฐานะผู้กำกับของคิม บริษัท Mr. Romance และ Moving Pictures Co. รับหน้าที่ผลิตซีรีส์เรื่องนี้
การคัดเลือกนักแสดง.
ในปี 2023 ชู จี-ฮุน, คิม ซ็อล-ฮย็อน, แพ ซ็อง-วู และ พัก โบ-ย็อง ได้รับคัดเลือกให้แสดงในซีรีส์
เมื่อวันที่ 19 มกราคม 2024 ชู, คิม, แพ และ พัก พร้อมด้วย ออม แท-กู, อี ซ็อง-อึน, คิม มิน-ฮา, พัก ฮย็อก-คว็อน, คิม แด-มย็อง, ชิน อึน-ซู, #เปลี่ยนทาง , และ คิม กี-แฮ ได้รับการยืนยันอย่างเป็นทางการว่าเป็นนักแสดงหลักในซีรีส์
การเผยแพร่.
มีประกาศว่า "โชมย็องกาเก" จะเผยแพร่เฉพาะที่ดิสนีย์+ ในช่วงครึ่งหลังของปี 2024 ดิสนีย์+ ยืนยันว่าซีรีส์เรื่องนี้จะเผยแพร่ตอนแรกในวันที่ 4 ธันวาคม 2024 โดยจะเผยแพร่ 4 ตอนแรกจากทั้งหมด 8 ตอนในวันแรก และอีก 4 ตอนที่เหลือในสองสัปดาห์ถัดไป
วัดโพธิ์ไทร (จังหวัดนครนายก)

วัดโพธิ์ไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก อยู่ติดกับแม่น้ำนครนายก ปัจจุบันมีพระครูนิโครธโพธิคุณ เป็นเจ้าอาวาส
ไม่ปรากฏหลักฐานเอกสารเกี่ยวกับการสร้างวัดโพธิ์ไทร อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2552 ในอดีตพื้นที่แห่งนี้เป็นที่ตั้งของวัด 2 แห่ง คือวัดไทรเหนือและวัดไทรล่าง ต่อมาได้ยุบรวมกันและตั้งชื่อใหม่เป็นวัดโพธิ์ไทรจนถึงทุกวันนี้ เมื่อรวมวัดทั้งสองเข้าด้วยกันแล้วจะมีเนื้อที่ทั้งหมด 41 ไร่ 20 ตารางวา 
อุโบสถหลังเก่าและเจดีย์รายหน้าอุโบสถ มีลักษณะสถาปัตยกรรมรัตนโกสินทร์ตอนต้น ช่วงพุทธศตวรรษที่ 24–25 เป็นการผสมประสานงานศิลปกรรมแบบไทย ตะวันตก จีน และลาวซึ่งเป็นศิลปะแบบท้องถิ่น ซึ่งเป็นชุมชนที่เข้ามาตั้งถิ่นฐานในบริเวณนี้ เจดีย์รายเป็นเจดีย์แบบทรงเครื่อง ย่อมุมไม้สิบสอง ก่อด้วยอิฐถือปูน เมื่อ พ.ศ. 2555 กรมศิลปากรได้บูรณะซ่อมแซมเพื่อรักษาสภาพไว้ให้คงเดิม
วัดดง (จังหวัดนครนายก)

วัดดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก ที่ตั้งของวัดโดยรอบติดกับวัดอุดมธานีและแม่น้ำนครนายกเป็นที่ราบลุ่มน้ำท่วมถึงในฤดูฝน
วัดดงสร้างมาตั้งแต่สมัยช่วงปลายกรุงศรีอยุธยาราว พ.ศ. 2304 เดิมชื่อ วัดบ้านดง ตามชื่อบ้านโดยชาวบ้านดงได้ทำการถางป่าให้โล่งเตียนเพื่อต้องการใช้พื้นที่ทำไร่ทำสวน ขณะทำการถางป่าอยู่นั้นได้พบเศียรพระพุทธรูป (หักแค่คอ) ต่อมาชาวบ้านได้ช่วยกันปลูกโรงไม้ไม้ไผ่มุงด้วยหญ้าคาแล้วนำเศียรพระพุทธรูปไปไว้ เพื่อให้ชาวบ้านดงได้เคารพบูชา และก่อสร้างวัดขึ้นในบริเวณนั้น จากคำบอกเล่า แรกสร้างมีกุฏิไม้ไผ่หลังเล็กปลูกใต้ต้นมะขามใหญ่ ต่อมาได้รับการพัฒนาเรื่อยมาจากชุมชนชาวบ้านดง และชาวลาวที่อพยพมาจากเวียงจันทร์มาอยู่ที่หมู่บ้านใหญ่ลาว ราว พ.ศ. 2323 ได้ก่อตั้งโรงอุโบสถโดยมีหลังคามุงกระเบื้อง หน้าปันไม้สักแกะสลักประดับกระจกเขียนสี และเสาไม้เนื้อแข็ง พื้นยกสูงโดยใช้อิฐวางมีเอวขัน ไม่มีผนัง ศิลปะผสมไทยลาว และสร้างซุ้มเสมาพระประธานในโรงอุโบสถ ตั้งเป็นวัดเมื่อพ.ศ. 2369 ได้รับพระราชทานวิสุงคามสีมาในปี พ.ศ. 2372 มีการสร้างกุฏิสงฆ์ด้วยไม้เนื้อแข็ง
อุโบสถหลังเก่าเป็นอาคารก่ออิฐถือปูน มีความกว้างประมาณ 8.4 เมตร ยาวประมาณ 14 เมตร ฐานด้านนอกเป็นฐานบัวลูกแก้วอกไก่ โครงสร้างหลังคาเครื่องมุงกระเบื้อง หลังคาซ้อนกัน 2 ชั้น ไม่มีช่อฟ้า ใบระกา หางหงส์ หน้าบันอุโบสถทั้งด้านหน้าและด้านหลังทำด้วยไม้ แกะสลัดลวดลาย ส่วนลายเป็นลายตาราง ส่วนบนเป็นลายก้านขดกระหนกเปลว และลายพุ่มข้าวบิณฑ์ และมีการประดับกระจกสีที่ตัวลาย ตรงกลางของหน้าบันเป็นกรอบสามเหลี่ยมโค้งหยัก ปลายแหลม
อำเภอโอระ

อำเภอโอระ  เป็นอำเภอที่ตั้งในจังหวัดกุมมะ ประเทศญี่ปุ่น มีขนาดพื้นที่ทั้งหมด 132.37 ตารางกิโลเมตร มีจำนวนประชากร ณ วันที่ 1 พฤศจิกายน ค.ศ. 2024 ประมาณ 100,988 คน ความหนาแน่นของประชากร 763 คนต่อตารางกิโลเมตร
เทศบาล.
อำเภอโอระประกอบด้วย 5 เทศบาลเมือง ดังนี้
พื้นที่ทั้งหมดของนครทาเตบายาชิเคยเป็นส่วนหนึ่งของอำเภอโอระมาก่อน
ประวัติศาสตร์.
พื้นที่ของอำเภอโอระเคยเป็นส่วนหนึ่งของแคว้นโคซูเกะ ตามสำมะโนประชากรที่สำรวจในช่วงปลายยุคเอโดะ พื้นที่ดังกล่าวถูกแบ่งออกเป็น 39 หมู่บ้าน ที่อยู่ภายใต้การปกครองของโชกุนโทกูงาวะโดยตรง, 1 เมือง (เมืองทาเตบายาชิ) กับอีก 40 หมู่บ้าน ที่อยู่ภายใต้การปกครองของแคว้นศักดินาทาเตบายาชิ, และ 1 หมู่บ้าน ที่อยู่ภายใต้การปกครองของแคว้นศักดินามาเอบาชิ, มี 8 หมู่บ้านที่อยู่ภายใต้การปกครองร่วมกันของโชกุนกับแคว้นศักดินามาเอบาชิ, และ 3 หมู่บ้านอยู่ภายใต้การปกครองร่วมกันของโชกุนกับแคว้นศักดินาทาเตบายาชิ, ที่เหลืออีก 1 หมู่บ้านอยู่ภายใต้การปกครองร่วมกันของโชกุนกับแคว้นศักดินานิชิบาตะที่อยู่ในแคว้นมิกาวะ
ฟุตบอลหญิงชิงแชมป์สโมสรโลก

การแข่งขันฟุตบอลหญิงชิงแชมป์สโมสรโลก  เป็นการแข่งขันฟุตบอลสโมสรหญิงระดับนานาชาติที่เสนอโดย "สหพันธ์ฟุตบอลนานาชาติ" (FIFA) ซึ่งเป็นองค์กรปกครองสูงสุดของกีฬาฟุตบอล การแข่งขันครั้งแรกมีกำหนดจัดขึ้นในช่วงต้นปี ค.ศ. 2026
ประวัติความเป็นมา.
การแข่งขันระดับสโมสรหญิงระหว่างประเทศครั้งแรกคือ อินเตอร์เนชันแนล วีเมินส์ คลับ แชมเปียนชิป (IWCC) ซึ่งจัดขึ้นโดย สมาคมฟุตบอลญี่ปุ่น (JFA) และ L. League
IWCC ครั้งแรกจัดขึ้นในญี่ปุ่นในเดือนพฤศจิกายน 2012 โดยมีทีมเข้าร่วม 4 ทีม ได้แก่ โอลิมปิก ลียงเนส์ (ยุโรป), แคนเบอร์รา ยูไนเต็ด (ออสเตรเลีย), ไอแนค โกเบ ลีโอเนสซา (ญี่ปุ่น) และ เอ็นทีวี เบเลซา (แชมป์ฟุตบอลถ้วยของญี่ปุ่น) โดย โอลิมปิก ลียงเนส์ เป็นผู้ชนะ
ในปี 2017 ซาราย บาเรแมน หัวหน้าฝ่ายฟุตบอลหญิงของฟีฟ่า กล่าวถึงโอกาสในการจัดการแข่งขันฟุตบอลสโมสรโลกหญิง โดยระบุว่า "การจัดงานต้องระมัดระวังและครอบคลุมทุกภูมิภาค เนื่องจากระดับการพัฒนาฟุตบอลหญิงในแต่ละภูมิภาคแตกต่างกัน"
ระหว่างงานแถลงข่าวปิดการแข่งขันฟุตบอลโลกหญิง 2019 ประธานฟีฟ่า จานนี อินฟานติโน ได้เสนอแผนสร้างการแข่งขันฟุตบอลสโมสรโลกหญิง เพื่อส่งเสริมการพัฒนาฟุตบอลหญิงในอนาคต 
ในเดือนธันวาคม 2022 ฟีฟ่าประกาศแผนจัดการแข่งขันฟุตบอลหญิงชิงแชมป์สโมสรโลก โดยปฏิทินการแข่งขันฟุตบอลหญิงจะยังไม่เปลี่ยนแปลงจนถึงปี ค.ศ. 2025
เดือนพฤษภาคม 2024 ฟีฟ่ายืนยันว่าการแข่งขันครั้งแรกจะจัดขึ้นในเดือนมกราคมถึงกุมภาพันธ์ 2026 โดยมีทีมเข้าร่วมทั้งหมด 16 ทีม และกำหนดให้จัดทุก 4 ปี
ฟีฟ่ายังประกาศการแข่งขันสโมสรหญิงระดับโลกอีกหนึ่งรายการที่คล้ายกับการแข่งขันฟีฟ่าอินเตอร์คอนติเนนตัลคัพของฟุตบอลชาย ซึ่งจะจัดขึ้นทุกปีในช่วงที่ไม่มีการแข่งขันฟุตบอลหญิงชิงแชมป์สโมสรโลก โดยเริ่มในปี ค.ศ. 2027
วัดศรีเมือง (จังหวัดนครนายก)

วัดศรีเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครนายก อำเภอเมืองนครนายก จังหวัดนครนายก ปัจจุบันมีพระราชวรนายก (จรูญ จงฺกโม ป.ธ.5) เป็นเจ้าอาวาส
วัดศรีเมืองเดิมอยู่ติดกับวัดเกาะ สันนิษฐานว่าเป็นวัดสมัยอยุธยาตอนปลาย ตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2472 
ลักษณะทางสถาปัตยกรรมที่ดีเด่นคือ อาคารหมู่กุฎิเรือนไทย ซึ่งได้บูรณะปฏิสังขรณ์จากกุฏิเดิม ประยุกต์ให้เข้ากับสภาพปัจจุบัน วัดศรีเมืองได้รับคัดเลือกให้เป็นวัดที่มีสถาปัตยกรรมดีเด่นของจังหวัดนครนายก เมื่อ พ.ศ. 2540 และมีมีวิหารบูระพาจารย์ เป็นขั้น ๆ
วัดรังษีโสภณ

วัดรังษีโสภณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหญ่ อำเภอเมืองนครนายก จังหวัดนครนายก มีที่ดินตั้งวัดมีเนื้อที่ 18 ไร่ 2 งาน 40 ตารางวา อาณาเขต ทิศเหนือ จดถนนหลวง ทิศใต้และทิศตะวันออก จดแม่น้ำนครนายก ทิศตะวันตกจดถนนสาธารณะ มีที่ธรณีสงฆ์ จำนวน 7 แปลง เนื้อที่ 140 ไร่
วัดรังษีโสภณวัดตั้งเมื่อ พ.ศ. 2448 ได้รับพระราชทานวิสุงคามสีมา เมื่อวันที่ 23 มิถุนายน พ.ศ. 2520 ปัจจุบันมีพระเทพวรนายก (เกตุ สิริวฑฺฒโน ป.ธ.4) เป็นเจ้าอาวาส 
อาคารเสนาสนะประกอบด้วยศาลาการเปรียญ กว้าง 15 เมตร ยาว 18 เมตร สร้างเมื่อ พ.ศ. 2480 เป็นอาคารครึ่งตึกครึ่งไม้ หอสวดมนต์ กว้าง 12 เมตร ยาว 35 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก กุฏิสงฆ์ จำนวน 2 หลัง
กีฬาสกีลงเขาในโอลิมปิกฤดูหนาว 2026 – รอบคัดเลือก

การแข่งขันรอบคัดเลือกของกีฬาสกีลงเขาในโอลิมปิกฤดูหนาว 2026 มีกติกาและการจัดสรรโควตาสำหรับการแข่งขันสกีลงเขาในโอลิมปิกฤดูหนาว 2026 ดังนี้
กติกาการคัดเลือก.
จำนวนโควตา.
มีนักกีฬาสูงสุด 306 คน ที่สามารถเข้าร่วมแข่งขันในโอลิมปิก โดยแต่ละประเทศสามารถส่งนักกีฬาได้สูงสุด 22 คน จำกัดเพศละ 11 คน ต่อประเทศ
ในแต่ละรายการแข่งขันแต่ละประเทศสามารถส่งนักกีฬาได้ไม่เกิน 4 คน
สำหรับการแข่งขันประเภททีมผสมในแต่ละเพศ แต่ละประเทศสามารถส่งทีมได้สูงสุด 4 ทีม
ประเทศที่ต้องการเข้าร่วมต้องมีนักกีฬาที่ผ่านคุณสมบัติพื้นฐาน ได้แก่
อายุและสุขภาพที่เหมาะสม มีคะแนนในรายการคะแนน FIS ต่ำกว่ากำหนดในช่วงวันที่ 1 กรกฎาคม 2024 ถึง 18 มกราคม 2026
เทคนิค: ใช้ค่าเฉลี่ยของ 5 ผลการแข่งขันที่ดีที่สุด
ความเร็ว: ใช้ค่าเฉลี่ยของ 2 ผลการแข่งขันที่ดีที่สุด
กติกาเหล่านี้มีเป้าหมายเพื่อคัดเลือกนักกีฬาที่มีความพร้อมและสมรรถภาพสูงสุดสำหรับการแข่งขันระดับโลกในโอลิมปิกฤดูหนาว 2026
สรุปการคัดเลือก.
NOC ที่มีโควตา 'พื้นฐาน' จะต้องผ่านเกณฑ์การเข้าร่วมขั้นต่ำและได้รับการรับรองให้เข้าร่วมการแข่งขันโอลิมปิก อย่างไรก็ตาม โควตา '30 อันดับแรก' และ 'เพิ่มเติม' จะไม่ได้รับการรับรอง และอาจมีการเปลี่ยนแปลงได้จนถึงวันที่ 18 มกราคม 2026
ออสการ์ พิแอสทรี

ออสการ์ แจ็ก พิแอสทรี (เกิด 6 เมษายน ค.ศ. 2001) เป็นนักแข่งรถชาวออสเตรเลีย ปัจจุบันแข่งรถในการแข่งขันฟอร์มูลาวันให้แก่แมกลาเรน พิแอสทรีชนะการแข่งขันกรังด์ปรีซ์ด้วยกันทั้งสิ้นรายการ ตลอดการแข่งขันสามฤดูกาล
พิแอสทรีเกิดและเติบโตที่เมลเบิร์น เขาเริ่มต้นอาชีพด้วยการแข่งขันรถบังคับวิทยุ ก่อนจะแข่งรถคาร์ตเมื่ออายุเก้าขวบ พิแอสทรีเลื่อนขึ้นสู่การแข่งขันฟอร์มูลาระดับรองใน ค.ศ. 2016 โดยเขาได้ตำแหน่งแชมป์แรกในการแข่งขัน กับ เขายังเป็นแชมป์ในรายการ และ อย่างต่อเนื่องกับเปรมา ทำให้เขากลายเป็นนักแข่งคนที่หกที่เป็นแชมป์จีพีทูซีรีส์/ฟอร์มูลาทูในฤดูกาลแรกของตนเอง พิแอสทรีเป็นนักแข่งเพียงคนเดียวในประวัติศาสตร์ที่ได้รับตำแหน่งแชมป์การแข่งขันฟอร์มูลาเรอโน ฟอร์มูลาทรี และฟอร์มูลาทู (หรือรายการเทียบเท่า) สามฤดูกาลติดต่อกัน
พิแอสทรีเป็นสมาชิกอาลปีนอะแคเดมีตั้งแต่ ค.ศ. 2020 ถึง 2021 และเซ็นสัญญากับแมกลาเรนในฤดูกาล โดยจับคู่กับ แลนโด นอร์ริส หลังจากเกิดข้อพิพาททางสัญญากับอาลปีน เขาเข้าร่วมการแข่งขันฟอร์มูลาวันรายการแรกที่ และได้โพเดียมแรกที่ พิแอสทรีรักษาที่นั่งสำหรับฤดูกาล และชนะการแข่งขันกรังด์ปรีซ์รายการแรกที่ กลายเป็นนักแข่งรถชาวออสเตรเลียคนที่ห้าที่ชนะการแข่งขันฟอร์มูลาวันกรังด์ปรีซ์ เขายังชนะการแข่งขัน และกลายเป็นนักแข่งรถคนที่สี่ในประวัติศาสตร์ฟอร์มูลาวันที่ลงแข่งครบทุกรอบของการแข่งขันทั้งฤดูกาล เขาชนะการแข่งขันเพิ่มขึ้นอีกรายการในฤดูกาล และได้ตำแหน่งโพลแรกในอาชีพจากการแข่งขัน ระหว่างการแย่งชิงตำแหน่งแชมป์กับนอร์ริส
จากสถิติ ณ พิแอสทรีมีผลงานชนะเลิศในการแข่งขันครั้ง ได้ตำแหน่งโพลครั้ง ทำรอบได้เร็วที่สุดครั้ง และมีอันดับบนโพเดียม ครั้งในการแข่งขันฟอร์มูลาวัน พิแอสทรีเซ็นสัญญาอยู่กับแมกลาเรนอย่างน้อยจนสิ้นสุดฤดูกาล 2028
ยูโทเปีย

ยูโทเปีย หรือ อุตมรัฐ  โดยทั่วไปแล้วจะอธิบายถึงชุมชนหรือสังคมในจินตนาการที่มีคุณสมบัติที่เป็นที่ต้องการอย่างยิ่งหรือเกือบสมบูรณ์แบบสำหรับสมาชิกในสังคม เซอร์ทอมัส มอร์ เป็นผู้คิดคำขึ้นจากหนังสือ "ยูโทเปีย" ในปี ค.ศ. 1516 ซึ่งบรรยายถึงสังคมเกาะสมมติแห่งหนึ่งในโลกใหม่
ยูโทเปียในเชิงสมมติฐานมุ่งเน้นไปที่ความเท่าเทียมกันในด้านต่าง ๆ เช่น เศรษฐศาสตร์ รัฐบาล และความยุติธรรม โดยวิธีการและโครงสร้างของการดำเนินการที่เสนอจะแตกต่างกันไปตามอุดมการณ์ ไลแมน ทาวเวอร์ ซาร์เจนต์โต้แย้งว่าธรรมชาติของสังคมอุดมคติมีความขัดแย้งในตัวเอง เนื่องจากสังคมไม่ได้ เป็นเนื้อเดียวกัน และมีความปรารถนาที่ขัดแย้งกัน และไม่สามารถตอบสนองได้ในเวลาเดียวกัน
สิ่งที่ตรงข้ามกับยูโทเปีย คือ ดิสโทเปีย นวนิยายแนวยูโทเปียและดิสโทเปีย ถือเป็นประเภทวรรณกรรมที่ได้รับความนิยม แนวคิดยูโทเปียก็ได้แรงบันดาลใจและได้รับแรงบันดาลใจจากแขนงอื่น ๆ และแนวคิดที่อิงตามความเป็นจริง เช่น สถาปัตยกรรม การแบ่งปันไฟล์ เครือข่ายสังคม รายได้พื้นฐาน ชุมชน พรมแดนเปิด และแม้แต่ฐานทัพโจรสลัด
กองทุนซื้อขายแลกเปลี่ยน

กองทุนซื้อขายแลกเปลี่ยน (ย่อว่า ETF) คือประเภทหนึ่งของกองทุนเพื่อการลงทุนที่เป็นผลิตภัณฑ์ซื้อขายแลกเปลี่ยน กล่าวคือ ซื้อขายในตลาดหลักทรัพย์ ETF เป็นเจ้าของสินทรัพย์ทางการเงิน เช่น หุ้น ตราสารหนี้ สกุลเงินตรา หนี้สิน สัญญาซื้อขายล่วงหน้า และสินค้าโภคภัณฑ์ เช่น ทองคำแท่ง ETF จำนวนมากมีการกระจายความเสี่ยง ในระดับหนึ่งเมื่อเทียบกับการถือหุ้นรายตัว
กองทุน ETF แบ่งการเป็นเจ้าของของตัวเองออกเป็นหุ้นที่ถือโดยผู้ถือหุ้น โครงสร้างทางกฎหมายของ ETF อาจเป็น องค์กร ทรัสต์ บริษัทลงทุน จัดการแบบเปิดหรือทรัสต์เพื่อการลงทุนในหน่วยลงทุน โดยขึ้นอยู่กับประเทศ ผู้ถือหุ้นเป็นเจ้าของสินทรัพย์ของกองทุนโดยทางอ้อม และมีสิทธิ์ได้รับส่วนแบ่งกำไร เช่น ดอกเบี้ยหรือเงินปันผล และยังมีสิทธิ์ได้รับมูลค่าคงเหลือหากกองทุนเข้าสู่การชำระบัญชี ผู้ถือหุ้นยังได้รับรายงานประจำปีด้วย โดยทั่วไป ETF จะดำเนินการโดยใช้กลไกการเก็งกำไรจากส่วนต่าง ซึ่งได้รับการออกแบบเพื่อให้ซื้อขายใกล้เคียงกับมูลค่าสินทรัพย์สุทธิ แม้ว่าจะเกิดการเบี่ยงเบนได้ก็ตาม
เกอลิน จอร์เจสกู

เกอลิน จอร์เจสกู (เกิด 26 มีนาคม 1962) เป็นนักการเมืองขวาจัด, นักวิชาการเกษตร และนักทฤษฎีสมคบคิดชาวโรมาเนีย อดีตทำงานในสาขาการพัฒนาความยั่งยืน จอร์เจสกูได้รับแต่งตั้งเป็นประธานบริหารของสถาบันดัชนีความยั่งยืนโลกของสหประชาชาติวาระปี 2015–2016 และก่อนหน้านั้นดำรงตำแหน่งประธานศูนย์วิจัยยุโรป สโมสรโรม (2013–2015) เขาถูกสื่อขนานนามว่าเป็น "ดอนัลด์ ทรัมป์ ของโรมาเนีย"
จอร์เจสกูลงสมัครเป็นผู้สมัครอิสระในการเลือกตั้งประธานาธิบดีโรมาเนียปี 2024 โดยมีมุมมองสนับสนุนรัสเซีย, ต้านเนโท และขวาจัด เขาเคยถูกบรรยายถึงว่าเป็นพวกชาตินิยมหัวรุนแรง, ประชานิยมขวาจัด และหัวรุนแรง แม้ว่าในการสำรวจความเห็นจะพบว่าเขาเป็นผู้สมัครไม้ประดับ ด้วยความนิยมประมาณ 5% ในผลสำรวจก่อนเลือกตั้ง กระนั้นผลการเลือกตั้งเขาชนะคะแนนเสียงมากที่สุดในผู้สมัครของรอบแรกทั้งหมดด้วยคะแนน 23% ในเอกสารที่หน่วยงานความมั่นคงโรมาเนียเปิดโปง การรณรงค์หาเสียงเลือกตั้งของเขามีเงินทุนขนาดมากกว่า 1,000,000 ยูโรที่ไม่ได้อธิบายถึงที่มา และระหว่างการลงคะแนนเสียงเลือกตั้ง อุปกรณ์อำนวยความสะดวกเลือกตั้งประสบกับการโจมตีทางไซเบอร์ซึ่งเชื่อว่ามีต้นตอมาจาก "ตัวแสดงที่เป็นรัฐแห่งหนึ่ง" ท้ายที่สุดศาลรัฐธรรมนูญโรมาเนียประกาศให้ผลการเลือกตั้งรอบแรกเป็นโมฆะในวันที่ 6 ธันวาคม
จิตวิทยาการรู้คิด

จิตวิทยาการรู้คิด  คือการศึกษาทางวิทยาศาสตร์เกี่ยวกับประชาน เช่น ความใส่ใจ การใช้ภาษา ความจำ การรับรู้ การแก้ปัญหา การสร้างสรรค์ และการใช้เหตุผล จิตวิทยาการรู้คิดมีต้นกำเนิดในช่วง ค.ศ. 1960 ซึ่งเป็นการแตกหักจากแนวคิดพฤติกรรมนิยมซึ่งอยู่ระหว่าง ค.ศ. 1920 ถึง ค.ศ. 1950 โดยกระบวนการทางจิตที่ไม่สามารถสังเกตได้นั้นอยู่นอกขอบเขตของประสบการณ์นิยม การเปลี่ยนแปลงครั้งนี้เกิดขึ้นเมื่อนักวิจัยด้านภาษาศาสตร์และไซเบอร์เนติกส์ รวมถึงจิตวิทยาประยุกต์ ใช้แบบจำลองของการประมวลผลทางจิตเพื่ออธิบายพฤติกรรมของมนุษย์ ผลงานที่ได้รับจากจิตวิทยาการรู้คิดได้รับการรวมเข้ากับสาขาอื่น ๆ ของจิตวิทยา และสาขาวิชาสมัยใหม่อื่น ๆ เช่น ประชานศาสตร์ ภาษาศาสตร์ และเศรษฐศาสตร์
ศาลรัฐธรรมนูญโรมาเนีย

ศาลรัฐธรรมนูญโรมาเนีย  เป็นสถาบันที่ตัดสินว่ากฎหมาย บัญญัติ หรือร่างกฎหมายที่องค์การรัฐของประเทศโรมาเนียประกาศใช้นั้นสอดคล้องกับรัฐธรรมนูญโรมาเนียหรือไม่
ศาลประกอบด้วยสมาชิกเก้าคน ดำรงตำแหน่งวาระเก้าปีที่ห้ามเป็นต่อ สมาชิกสามคนมาจากการแต่งตั้งโดยประธานาธิบดีโรมาเนีย, สามคนจากการแต่งตั้งโดยวุฒิสภา และสามคนจากการแต่งตั้งโดยสภาล่าง 
อำนาจหน้าที่.
มาตรา 146 ของรัฐธรรมนูญโรมาเนียกำหนดขอบข่ายอำนาจหน้าที่ของศาบรัฐธรรมนูญว่าประกอบด้วย:
ประวัติศาสตร์.
ศาลรัฐธรรมนูญสถาปนาชึ้นในป่ 1992 และมีสมาชิกตามลำดับดังนี้ (ข้อมูล ณ ปี 2024)
เอเลนา ลัสกอนี

เอเลนา วาเลรีกา ลัสกอนี (เกิด 20 เมษายน 1972) เป็นนักการเมืองและอดีตนักหนังสือพิมพ์ชาวโรมาเนีย ผู้ดำรงตำแหน่งนายกเทศมนตรีนครเกิมปูลุงก์ในเทศมณฑลอาร์เจช จากการชนะการเลือกตั้งสองสมัยทั้งในปี 2020 และ 2024 ในวันที่ 26 มิถุนายน 2024 เธอชนะการเลือกตั้งภายในสหภาพรักษ์โรมาเนีย (USR) ขึ้นเป็นประธานพรรค และได้รับเลือกเป็นผู้ลงสมัครของพรรคในการเลือกตั้งประธานาธิบดีโรมาเนียในปีนั้น ที่ซึ่งเธอได้คะแนนเป็นอันดับสอง เข้าไปแข่งขันต่อในการเลือกตั้งรอบสองแข่งกับเกอลิน จอร์เจสกู กระนั้นผลการเลือกตั้งในรอบแรกต่อมาถูกศาลรัฐธรรมนูญโรมาเนียประกาศเป็นโมฆะ
คาวาซากิเฮฟวีอินดัสทรีส์

คาวาซากิเฮฟวีอินดัสทรีส์ เป็นบริษัทข้ามชาติของญี่ปุ่นผู้ผลิตรถจักรยานยนต์, เครื่องยนต์ อุปกรณ์หนัก, อากาศยานและอุปกรณ์ป้องกันประเทศ ล้อขับเคลื่อนและเรือ โดยมีสำนักงานใหญ่อยู่ที่เขตมินาโตะ โตเกียว ประเทศญี่ปุ่น นอกจากนี้ยังมีการผลิตหุ่นยนต์อุตสาหกรรม กังหันแก๊ส ปั๊ม หม้อไอน้ำ และผลิตภัณฑ์อุตสาหกรรมอื่น ๆ อีกด้วย บริษัทได้รับการตั้งชื่อตามผู้ก่อตั้งคือโชโซ คาวาซากิ เคเอชไอเป็นที่รู้จักในฐานะหนึ่งในสามผู้ผลิตอุตสาหกรรมหนักรายใหญ่ของญี่ปุ่น ร่วมกับมิตซูบิชิเฮฟวีอินดัสทรีส์และไอเอชไอ
ประวัติบริษัท.
โชโซ คาวาซากิ เกิดเมื่อปี ค.ศ. 1836 และคลุกคลีอยู่ในอุตสาหกรรมทางทะเลตั้งแต่ยังเด็ก เขาเกี่ยวข้องกับภัยพิบัติในทะเลสองครั้ง แต่เชื่อว่าเขารอดชีวิตมาได้เพราะการปรับปรุงเรือ สิ่งนี้ทำให้เกิดการตัดสินใจสร้างนวัตกรรมทางเทคโนโลยีสำหรับอุตสาหกรรมการขนส่งของญี่ปุ่น ในปี ค.ศ. 1878 หลังจากที่ต้องดิ้นรนทางธุรกิจ เขาก็ได้รับคำสั่งซื้อครั้งแรก นี่ถือเป็นจุดเริ่มต้นของบริษัท
ในปี ค.ศ. 1886 คาวาซากิได้ย้ายธุรกิจจากโตเกียวไปยังจังหวัดเฮียวโงะ ทำให้มีพื้นที่สำหรับการเพิ่มคำสั่งซื้อไปยังบริษัทของเขาและเปลี่ยนชื่อเป็น Kawasaki Dockyard บริษัทที่เปลี่ยนชื่อใหม่ได้จดทะเบียนในตลาดหลักทรัพย์เป็น Kawasaki Dockyard Co., Ltd เมื่อความต้องการเรือเพิ่มขึ้นในช่วงสงครามจีน–ญี่ปุ่นครั้งที่หนึ่ง ในปี ค.ศ. 1894 โคจิโร มัตสึกาตะ ได้รับการประกาศให้เป็นประธานคนแรกของบริษัท
เสือป่า

เสือป่า เป็นคำที่ใช้ระบุถึงสิ่งที่เกี่ยวข้องกับกิจการเสือป่าในประเทศไทยที่ก่อตั้งโดยพระบาทสมเด็จพระมงกุฎเกล้าเจ้าอยู่หัว อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
คิวบิก

คิวบิก เป็นละครโทรทัศน์ไทยปี 2557 จากการกำกับของชูชัย องอาจชัย นำแสดงโดยธนิน มนูญศิลป์และชาลิดา วิจิตรวงศ์ทอง ออกอากาศทางช่อง 3 ทุกวันศุกร์ เสาร์ อาทิตย์ ตั้งแต่วันที่ 8 มีนาคม ถึงวันที่ 12 เมษายน พ.ศ. 2557
เรื่องย่อ.
ฤทัยนาค (ชาลิดา วิจิตรวงศ์ทอง) เป็นน้องสาวที่ฉลาด อดทน แต่ปากร้าย ขณะที่ นันทกา (เซลีนา เพียร์ซ) พี่สาวของเธอมีหน้าตาสวย แต่กลับเอาแต่ใจตัวเอง ยุทธพงษ์ (จักรกฤษณ์ อำมรัตน์) พ่อของนันทกาและฤทัยนาคประสบปัญหาทางการเงิน เขาจึงกู้เงินจำนวนมากจาก หลิน หลาง เซ่อ (ธนิน มนูญศิลป์) หัวหน้าแก๊งมาเฟียฮ่องกง เขาให้คำมั่นว่าจะส่งนันทกามาขัดดอกถ้าหาเงินมาใช้คืนไม่ได้ แต่เพราะหาเงินมาใช้คืนไม่ได้ ยุทธพงษ์จึงหนีไปกับนันทกา เมื่อฤทัยนาคถูกนำตัวไปที่ฮ่องกงเพื่อเผชิญหน้ากับมาเฟียผู้โกรธแค้น เธอเสนอตัวทำงานเพื่อชำระหนี้ของครอบครัว ในตอนแรกฤทัยนาคและหลินหลางเซ่อไม่ถูกชะตากัน แต่นานวันเข้าหัวหน้ามาเฟียก็เริ่มตกหลุมรักสาวน้อยแสนฉลาดคนนี้ ในตอนท้ายเรื่อง ความจริงเรื่องชาติกำเนิดของเธอจะถูกเปิดเผย พร้อม ๆ กับเหตุผลที่แท้จริงในการที่เธอมาแทนที่นันทกา
ตำนานแม่นางอ๊ก

ตำนานแม่นางอ๊ก (เกาหลี: ) เป็นละครทางโทรทัศน์ของเกาหลีใต้ที่ออกอากาศทางช่องเจทีบีซี นำแสดงโดยอิม จี-ย็อน, ชู ย็อง-อู, ย็อนอู และคิม แจ-ว็อน ออกอากาศครั้งแรกทางช่องเจทีบีซีเมื่อวันที่ 30 พฤศจิกายน ค.ศ. 2024 และออกอากาศทุกวันเสาร์และอาทิตย์ เวลา 22:30 น. (ตามเวลาเกาหลี) นอกจากนี้ยังสามารถรับชมทางโทรทัศน์ผ่านสัญญาณต่อเนื่องได้ทางช่องโคโกวาในบางภูมิภาค
เรื่องย่อ.
ละครเรื่องนี้มีฉากหลังเป็นยุคโชซอน โดยเป็นเรื่องราวเกี่ยวกับการเดินทางสู่ความสำเร็จของทาสหญิงที่แม้แต่ชื่อ สถานะ และสามีของเธอนั้นล้วนแต่เป็นเรื่องหลอกลวง กู ด็อก (อิม จี-ย็อน) เป็นทาสหลบหนีและต่อมาได้กลายเป็นผู้เชี่ยวชาญด้านกฎหมาย โดยใช้ชื่อว่า "อ๊ก แท-ย็อง" แม้ในสถานการณ์ที่ยากลำบาก เธอก็ยังไม่ลังเลที่จะช่วยเหลือผู้คน อย่างไรก็ตาม เธอมีความลับอยู่อย่างหนึ่งคือ ชื่อ สามี และสถานะของเธอล้วนเป็นเรื่องหลอกลวง เธอบังเอิญได้พบกับช็อน ซึง-ฮวี (ชู ย็อง-อู) เขาเป็นนักเล่าเรื่องและเดินทางไปทั่วอาณาจักรเพื่อเล่าเรื่องราวต่าง ๆ ให้ผู้คนฟัง เขาบังเอิญได้พบกับ "อ๊ก แท-ย็อง" และตกหลุมรักเธอตั้งแต่แรกเห็น
 หญิงที่มีความรู้ทางด้านกฎหมายในโชซอน เธอเป็นที่รักของทุกคนเพราะเธอคอยช่วยเหลือผู้อื่นแม้ในสถานการณ์ที่ยากลำบาก อย่างไรก็ตาม ชื่อของเธอ ตัวตน และแม้แต่สามีของเธอล้วนเป็นเรื่องหลอกหลวง
 นักเล่าเรื่องที่ปกปิดใบหน้าด้วยผ้าคลุมและออกเดินทางไปทั่วอาณาจักรเพื่อเล่านิยายให้คนอื่นฟัง เขาตกหลุมรัก "อ๊ก แท-ย็อง" ตั้งแต่แรกพบเมื่อเขาได้พบกับเธอโดยบังเอิญ และสนับสนุนเธออย่างสุดหัวใจแม้ว่าเขาจะรู้ตัวตนที่แท้จริงของเธอแล้วก็ตาม
 ลูกศิษย์ผู้กระตือรือร้นที่จะเรียนรู้จาก "อ๊ก แท-ย็อง" ชา มี-รย็องมีลักษณะเฉพาะคือมีน้ำใจและกล้าหาญ โดยเฉพาะอย่างยิ่งในการช่วยเหลือผู้ที่เดือดร้อน แต่เธอกลับมีความลับบางอย่างที่เธอไม่สามารถเปิดเผยให้ใครรู้ได้
 บุคคลอันเป็นที่รักของชาวบ้าน ซ็อง โด-กย็อมให้อ๊ก แท-ย็อง ซึ่งเป็นเสาหลักที่คอยสนับสนุนเขามาตั้งแต่เด็กและให้ความเคารพนับถือเขาเป็นอย่างยิ่ง
ตำบลชำราก

ชำราก เป็นตำบลในอำเภอเมืองตราด จังหวัดตราด โดยมีองค์กรปกครองส่วนท้องถิ่นภายในพื้นที่เป็นเทศบาลตำบลชำราก เป็นที่ตั้งของสถานีตำรวจภูธรบ้านท่าเลื่อน
ที่ตั้งและอาณาเขต.
ตำบลชำรากมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลชำรากในอดีต ตรงบริเวณริมคลองชำรากจะเป็นที่ราบลุ่ม แม้ในฤดูแล้งก็จะยังคงความชุ่มชื้นอยู่ ซึ่งบริเวณนี้จะมีต้นไทรใหญ่ขึ้นเรียงรายอยู่ประมาณ 2–3ต้น คนที่สัญจรไปมาเมื่อผ่านบริเวณนี้มักจะหยุดพักใช้เป็นที่พักพิง เพื่อคลายความเมื่อยล้าจากการเดินทางมา พอหายเหนื่อยเมื่อยล้าแล้วก็จะเดินทางต่อไปยังจุดหมายปลายทางที่ประสงค์ และพื้นที่บริเวณนี้ยังเป็นพื้นที่อำนวยประโยชน์ให้กับชาวบ้านในละแวกนี้ที่จะต้องการเพราะพันธุ์กล้าไม้แล้วนำไปปลูกยังบริเวณบ้าน ก็มักจะหาพันธุ์ไม้ เช่น กิ่งส้มตอน มะพร้าว หมาก นำมาปลูกเพื่อให้พันธุ์ไม้นั้นเจริญงอกงาม จนกระทั่งสามารถจะนำไปปลูกได้ 
จากการที่พื้นที่บริเวณนี้เป็นที่ลุ่มชุ่มชื้น สามารถนำพันธุ์ไม้มาปักชำ แล้วทำให้รากพืชพันธุ์งอกเจริญเติมโตได้เร็ว จึงมีคนตั้งชื่อพื้นที่หมู่บ้านบริเวณนี้ว่า "ชำราก"
ปี พ.ศ. 2490 ขุนสนิทประชาราษฎร์ ผู้ว่าราชการจังหวัดตราด ได้แยกพื้นที่หมู่ 6 บ้านท่าเลื่อน และหมู่ 7,8 บ้านตะกาง ของตำบลชำราก รวม 3 หมู่บ้าน ไปตั้งเป็น ตำบลตะกาง
การแบ่งเขตการปกครอง.
ตำบลชำรากแบ่งพื้นที่การปกครองออกเป็น 5 หมู่บ้าน ได้แก่
กลุ่มทัพเซ

กลุ่มทัพเซ เป็นกลุ่มทัพของกองทัพบกเยอรมันในช่วงสงครามโลกครั้งที่สอง จัดตั้งขึ้นในปี 1939 อยู่ในบัญชาของพลเอกอาวุโส วิลเฮ็ล์ม ริทเทอร์ ฟ็อน เลพ ต่อมาในปี 1941 หน่วยนี้ได้รับมอบหมายให้ป้องกันพรมแดนด้านตะวันตกของเยอรมนีในช่วงสงครามลวงและในช่วงที่เยอรมนีบุกครองโปแลนด์ ต่อมาปี 1941 ถูกย้ายไปประจำปรัสเซียตะวันออก และถูกเปลี่ยนชื่อเป็นกลุ่มทัพเหนือ
กลุ่มทัพเซได้รับการจัดตั้งขึ้นอีกครั้งในเดือนพฤศจิกายน 1943 เพื่อประจำการบนแนวรบอิตาลี บุคลากรของกลุ่มทัพเซ ในครั้งนี้เป็นบุคลากรของกองบัญชาการใหญ่เขตใต้ ในบัญชาของจอมพล อัลแบร์ท เค็สเซิลริง หน่วยที่สำคัญที่สุดสังกัดกลุ่มทัพเซในคาบสมุทรอิตาลี คือกองทัพที่ 10 และกองทัพที่ 14#เปลี่ยนทาง 
ในวันที่ 2 พฤษภาคม 1945 กลุ่มทัพเซยอมจำนนต่อกองกำลังผสมอังกฤษ-อเมริกัน
เกมเจ้าพ่อตลาดหุ้น

"เกมเจ้าพ่อตลาดหุ้น"  เป็นละครโทรทัศน์ฟอร์มใหญ่แนวสากลแข่งขันทางธุรกิจ 40 ตอนจบ ที่ผลิตโดยช่องเอทีวี (ATV) และออกอากาศในฮ่องกง เมื่อวันที่ 11 กันยายน พ.ศ.2543 (2000) ละครชุดนี้เป็นภาคต่อที่ไม่เป็นทางการของละครฮิตเรื่อง "เจ้าพ่อตลาดหุ้น  ของทางช่องทีวีบี" เมื่อปีพ.ศ. 2535 (1992) แต่มีการเปลี่ยนชื่อตัวละครบางตัว (ภาษาจีน + ภาษาอังกฤษ) กล่าวกันว่าเกิดจากข้อพิพาทด้านสิทธิทางกฎหมาย  นำแสดงโดย
เจิ้งเส้าชิว, หลิวชิงหวิน และ กัวอ้ายหมิง 
การผลิต.
ในปี พ.ศ. 2543 (2000) คุณ เหว่ยเจียฮุ่ย ซึ่งขณะนั้นอยู่ในสังกัดช่องเอทีวี ได้วางแผนที่จะสร้างภาคต่อของละครฮิตเมื่อปีพ.ศ. 2535 (1992) เรื่อง "เจ้าพ่อตลาดหุ้น" ที่เขาเคยสร้างไว้ให้กับทางช่องทีวีบี มาก่อน
ต่อมาเนื่องจากปัญหาลิขสิทธิ์ ทำให้ชื่อเรื่องของละครจึงต้องเปลี่ยน อีกทั้งชื่อตัวละครและเนื้อหาบางส่วนของเรื่องก็ต้องมีการเปลี่ยนแปลงเล็กน้อย ดังนั้นถึงแม้ว่าละครเรื่อง "เกมเจ้าพ่อตลาดหุ้น" จะไม่ใช่ภาคต่ออย่างเป็นทางการของ "เจ้าพ่อตลาดหุ้น" แต่เรื่องราวแทบจะเรียกได้ว่าเป็นภาคต่อ
บางเว็ปไซด์เรียกชื่อละครเรื่อง "เกมเจ้าพ่อตลาดหุ้น" ว่าเป็น "เจ้าพ่อตลาดหุ้น ภาค 2"
เรตติ้ง.
เมื่อออกอากาศในฮ่องกงทางช่องเอทีวี ปรากฏว่าได้เรตติ้งเฉลี่ยตลอดทั้งเรื่องเพียง 11 จุดเปิดเท่านั้น ซึ่งเทียบไม่ได้เลยกับเรตติ้งของละครเรื่อง "เจ้าพ่อตลาดหุ้น" ของทางช่องทีวีบี ที่ได้เรตติ้งเฉลี่ยถึง 33 จุดเปิด (เรตติ้งห่างกัน 3 เท่า) จนทำให้ เหว่ยเจียฮุย กล่าวว่า "ต่อให้ดาราแสดงดีแค่ไหน ช่องเอทีวี (ATV) ก็ไม่มีใครดู (เรตติ้งต่ำ)"
ลิขสิทธิ์ถือครองปัจจุบัน.
ปัจจุบันลิขสิทธิ์ของละครชุดนี้ได้ถือครองโดย "เดอะวอลต์ดิสนีย์" และมีการเผยแพร่บน
ดิสนีย์+ เมื่อวันที่ 5 ตุลาคม พ.ศ. 2565 (2022)
คารูอิซาวะ

คารูอิซาวะ  เป็นเมืองที่ตั้งอยู่ในอำเภอคิตาซากุ ทางตะวันออกของจังหวัดนางาโนะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 พฤศจิกายน ค.ศ. 2024 ประมาณ 19,991 คน มีความหนาแน่นของประชากร 128 คนต่อตารางกิโลเมตร คารูอิซาวะเป็นหนึ่งในเมืองรีสอร์ตฤดูร้อนที่เก่าแก่และมีชื่อเสียงที่สุดแห่งหนึ่งในญี่ปุ่น และเป็นสถานที่มาเยือนของผู้คนจากทั่วโลกมาตั้งแต่คริสต์ศตวรรษที่ 19
ภูมิศาสตร์.
เมืองคารูอิซาวะตั้งอยู่ในทางตะวันออกของจังหวัดนางาโนะ มีอาณาเขตติดกับจังหวัดกุมมะทางทิศเหนือ ทิศตะวันออก และทิศใต้ เมืองนี้ตั้งอยู่บนที่ราบสูงเชิงเขาอาซามะ ซึ่งเป็นหนึ่งในภูเขาไฟที่ยังคุกรุ่นมากที่สุดของญี่ปุ่น ภูเขานี้จัดอยู่ในประเภทภูเขาไฟมีพลังประเภท A โดยตรวจพบการปะทุเล็กน้อยในเดือนมิถุนายน ค.ศ. 2015 และปะทุครั้งที่รุนแรงกว่า ซึ่งพ่นหินร้อนและเถ้าถ่านออกมาในเดือนกุมภาพันธ์ ค.ศ. 2015 การปะทุครั้งรุนแรงที่สุดของเขาอาซามะในประวัติศาสตร์ที่บันทึกไว้เมื่อไม่นานนี้เกิดขึ้นใน ค.ศ. 1783 โดยมีผู้เสียชีวิตมากกว่า 1,000 คน นักวิทยาศาสตร์คอยเฝ้าติดตามภูเขาไฟแห่งนี้อย่างใกล้ชิด และสั่งห้ามปีนขึ้นไปใกล้ยอดเขา
ภูมิอากาศ.
คารูอิซาวะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Dfb") โดยมีฤดูร้อนที่อบอุ่นและฤดูหนาวที่หนาวเย็น อุณหภูมิเฉลี่ยทั้งปีในคารูอิซาวะอยู่ที่ ปริมาณน้ำฝนเฉลี่ยทั้งปีอยู่ที่ โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ และต่ำสุดในเดือนมกราคมอยู่ที่ประมาณ . ปริมาณน้ำฝนในฤดูร้อนจะหนักกว่าในฤดูหนาวมาก
สถิติประชากร.
ตามข้อมูลสำมะโนประชากรของญี่ปุ่น ประชากรของคารูอิซาวะเพิ่มขึ้นในช่วง 60 ปีที่ผ่านมา
เศรษฐกิจ.
เนื่องจากเซบุกรุ๊ปมีต้นกำเนิดอยู่ในเมืองคารูอิซาวะ จึงยังมีธุรกิจขนาดใหญ่ของบริษัทเซบุในเมืองนี้ อย่างเช่น พรินซ์โฮเท็ลส์ (Prince Hotels) และคารูอิซาวะยังเป็นที่ตั้งสำนักงานใหญ่ของโฮชิโนะรีสอร์ต (Hoshino Resorts)
การศึกษา.
เมืองคารูอิซาวะมีโรงเรียนประถมศึกษา 3 แห่ง และโรงเรียนมัธยมศึกษาตอนต้น 1 แห่งที่สังกัดเทศบาลเมืองคารูอิซาวะ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดนางาโนะ โรงเรียนนานาชาติ UWC ISAK Japan ก็ตั้งอยู่ในเมืองนี้เช่นกัน
นอกซ์วิลล์

นอกซ์วิลล์  เป็นนครและที่ตั้งเทศมณฑลของเทศมณฑลน็อกซ์ รัฐเทนเนสซี สหรัฐอเมริกา อยู่ริมแม่น้ำเทนเนสซี จากการสำรวจสำมะโนประชากรของสหรัฐอเมริกาใน ค.ศ. 2020 พบว่าเมืองนอกซ์วิลล์มีประชากร 190,740 คน ถือเป็นเมืองที่มีประชากรมากเป็นอันดับสามของรัฐ รองจากแนชวิลล์และเมมฟิส เป็นเมืองหลักของเขตมหานครนอกซ์วิลล์ซึ่งมีประชากร 879,773 คน ในปี 2020
เริ่มมีตั้งถิ่นฐานในเมืองนอกซ์วิลล์ในปี 1786 และเป็นเมืองหลวงแห่งแรกของรัฐเทนเนสซี เมืองนี้ถูกตัดขาดทางภูมิศาสตร์ตลอดช่วงต้นศตวรรษที่ 19 จนการมาถึงของรถไฟในปี 1855 ส่งผลให้เศรษฐกิจเฟื่องฟู ในช่วงสงครามกลางเมืองอเมริกาถูกยึดครองสลับกันระหว่างกองทัพ สมาพันธรัฐอเมริกาและฝ่ายสหภาพ จนจุดสุดยอดคือ การรบที่ป้อมแซนเดอส์ ในปี 1863 หลังสงคราม นอกซ์วิลล์เติบโตอย่างรวดเร็วกลายเป็นศูนย์กลางการค้าส่งและการผลิตที่สำคัญ เศรษฐกิจของเมืองหยุดชะงักหลังจากช่วงปี 1920 เนื่องจากภาคการผลิตล่มสลาย พื้นที่ใจกลางเมืองเสื่อมโทรม และผู้นำของเมืองก็เข้าไปพัวพันกับการต่อสู้ทางการเมืองระหว่างพรรคการเมืองต่าง ๆ การได้เป็นเจ้าภาพจัด งานนิทรรศการโลกในปี 1982 ช่วยฟื้นฟูเมือง และความคิดริเริ่มในการฟื้นฟูโดยผู้นำเมืองและนักพัฒนาจากเอกชนมีความประสบความสำเร็จอย่างมาก ช่วยกระตุ้นการเติบโตในเมือง โดยเฉพาะพื้นที่ใจกลางเมือง
งาน (กิจกรรมของมนุษย์)

งาน คือกิจกรรมที่ผู้ทำงานทำเพื่อความต้องการและความปรารถนาของตนเอง ผู้อื่น หรือองค์กร ในบริบททางเศรษฐศาสตร์ งานสามารถมองได้ว่าเป็นกิจกรรมของมนุษย์ทำเพื่อให้เกิดสินค้าและบริการ ในระบบเศรษฐกิจ 
งานมีอยู่ในสังคมมนุษย์ทุกรูปแบบ ไม่ว่าจะเป็น งานที่ได้รับค่าจ้างหรือไม่ได้รับค่าจ้าง ตั้งแต่เก็บของป่าล่าสัตว์จากทรัพยากรธรรมชาติ ไปจนถึงการทำงานด้าน เทคโนโลยีที่ซับซ้อนซึ่งทดแทนการทำงานทางกายภาพ เกษตรกรรม อุตสาหกรรม งานทุกประเภทเว้นแต่งานสุดพื้นฐานจะต้องอาศัยทักษะ เครื่องมือ และทรัพยากรอื่น ๆ ที่เฉพาะเจาะจง เช่น วัสดุสำหรับการผลิตสินค้า มนุษย์ได้พัฒนาองค์การต่าง ๆ มากมายเพื่อการประสานงานการทำงานเป็นกลุ่ม เช่น โครงการของรัฐบาล องค์การไม่แสวงหากำไร สหกรณ์ และบริษัทต่าง ๆ
โพคาฮอนทัส (ภาพยนตร์ พ.ศ. 2538)

โพคาฮอนทัส  เป็นภาพยนตร์แอนิเมชันแนวดนตรีประวัติศาสตร์อเมริกันปี 1995 ดัดแปลงมาจากชีวิตของโพคาฮอนทัส หญิงชาวพาวฮาทัน และการมาถึงของผู้ตั้งถิ่นฐานชาวอังกฤษจากบริษัทเวอร์จิเนีย ภาพยนตร์เรื่องนี้เล่าถึงการพบกันระหว่างโพคาฮอนทัสกับจอห์น สมิธ และการช่วยชีวิตเขาไว้ในตำนาน ภาพยนตร์เรื่องนี้ผลิตโดยวอลต์ดิสนีย์ฟีเจอร์แอนิเมชัน และออกฉายโดยวอลต์ดิสนีย์พิกเชอส์
ภาพยนตร์เรื่องนี้กำกับโดยไมก์ กาเบรียล และเอริก โกลด์เบิร์ก (ซึ่งเป็นผลงานกำกับภาพยนตร์ครั้งแรกของเขา) และอำนวยการสร้างโดยจิม เพนเทคอสต์ จากบทภาพยนตร์ที่เขียนโดยคาร์ล บินเดอร์, ซูซานนาห์ แกรนต์ และฟิลิป ลาเซ็บนิก ภาพยนตร์เรื่องนี้นำแสดงโดยไอรีน เบดาร์ด และเมล กิบสัน พากย์เสียงเป็นโพคาฮอนทัสและสมิธตามลำดับ พร้อมด้วยเดวิด อ็อกเดน สเตียร์ส, รัสเซล มีนส์, คริสเตียน เบล, มิเชลล์ เซนต์จอห์น, เจมส์ อพามุต ฟอลล์, บิลลี คอนโนลลี, โจ เบเกอร์, กอร์ดอน ทูโตซิส และลินดา ฮันต์ ในบทบาทสมทบ ดนตรีประกอบประพันธ์โดยอลัน เมนเคน ซึ่งเขียนเพลงประกอบภาพยนตร์ร่วมกับสตีเฟน ชวาร์ตซ์ ผู้แต่งเนื้อเพลงด้วย
หลังจากเปิดตัวในฐานะผู้กำกับด้วยเรื่อง "หนูหริ่งหนูหรั่งปฏิบัติการแดนจิงโจ้" (1990) กาเบรียลก็ได้คิดไอเดียเกี่ยวกับภาพยนตร์เรื่องนี้ในช่วงสุดสัปดาห์วันขอบคุณพระเจ้า โกลด์เบิร์กเพิ่งจะเสร็จสิ้นงานในตำแหน่งผู้ควบคุมดูแลแอนิเมเตอร์ของจินนีในเรื่อง "อะลาดิน" (1992) ได้ร่วมเป็นผู้กำกับร่วมกับกาเบรียล โครงการนี้เข้าสู่การพัฒนาพร้อมกับเรื่อง "เดอะไลอ้อนคิง" (1994) และดึงดูดนักแอนิเมเตอร์ชั้นนำของดิสนีย์ได้เกือบทุกคน ในขณะเดียวกัน เจฟฟรีย์ แคตเซนเบิร์ก ประธานดิสนีย์สตูดิโอได้ตัดสินใจว่าภาพยนตร์เรื่องนี้ควรเป็นมหากาพย์ความรักที่เปี่ยมอารมณ์ในแนวทางเดียวกับ"โฉมงามกับเจ้าชายอสูร" (1991) โดยหวังว่าภาพยนตร์เรื่องนี้จะได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยมเช่นเดียวกับ"โฉมงามกับเจ้าชายอสูร" ผู้เขียนบทภาพยนตร์อย่างบินเดอร์ แกรนต์ และลาเซ็บนิกได้ใช้ความคิดสร้างสรรค์อย่างอิสระกับประวัติศาสตร์เพื่อพยายามทำให้ภาพยนตร์เรื่องนี้เป็นที่ยอมรับของผู้ชม
"โพคาฮอนทัส"ฉายรอบปฐมทัศน์ที่เซ็นทรัลพาร์กเมื่อวันที่ 10 มิถุนายน ค.ศ. 1995 และออกฉายในสหรัฐเมื่อวันที่ 16 มิถุนายน โดยได้รับทั้งเสียงตอบรับที่หลากหลายจากนักวิจารณ์และผู้ชม ซึ่งได้ชื่นชมทั้งแอนิเมชัน การแสดงเสียง และดนตรี แต่วิจารณ์เรื่องราวว่าขาดการเน้นโทนเรื่อง ความไม่แม่นยำทางประวัติศาสตร์ และการใช้สิทธิ์ทางศิลปะของภาพยนตร์เรื่องนี้ได้รับการตอบรับที่ขัดแย้งกัน โพคาฮอนทัสทำรายได้มากกว่า 346 ล้านดอลาร์สหรัฐ ภาพยนตร์เรื่องนี้ได้รับรางวัลออสการ์สองรางวัลในสาขาดนตรีประกอบภาพยนตร์ยอดเยี่ยมสำหรับเมนเคน และเพลงประกอบภาพยนตร์ยอดเยี่ยมสำหรับ "Colors of the Wind" ตามคำกล่าวของนักวิจารณ์ การพรรณนาถึงโพคาฮอนทัสในฐานะนางเอกผู้มีพลังอำนาจมีอิทธิพลต่อภาพยนตร์ดิสนีย์เรื่องอื่น ๆ เช่น "มู่หลาน" (1998) และ"ผจญภัยแดนคำสาปราชินีหิมะ" (2013) ภาพยนตร์เรื่องนี้ตามมาด้วยภาคต่อด้วยภาพยนตร์แผ่นในปี 1998 ชื่อว่า ""
*จูดี คูน รับบทเป็น เสียงร้องของโพคาฮอนทัส
* จิม คัมมิงส์ ให้เสียงร้องของหัวหน้าเผ่าพาวฮาทัน
* จิม คัมมิงส์ เป็นผู้ให้เสียงร้องของเกกาตา
อินฟินิทแคนวาส

อินฟินิทแคนวาส คือแนวคิดของพื้นที่ไม่จำกัดสำหรับการสร้าง เว็บคอมมิค บน เวิลด์ไวด์เว็บ ซึ่งแตกต่างจากการ์ตูนบนสื่อสิ่งพิมพ์ที่มีข้อจำกัดเรื่องขนาดหน้า คำนี้ถูกบัญญัติโดย Scott McCloud ในนิยายภาพและหนังสือเชิงทฤษฎีของเขาเรื่อง "Reinventing Comics" ที่ตีพิมพ์ในปี 2000 โดยอธิบายว่า เว็บเพจ สามารถขยายพื้นที่ได้ตามต้องการ ไม่มีขีดจำกัดแบบกระดาษ ทำให้เกิดความเป็นไปได้ในการเล่าเรื่องแบบต่อเนื่องและไม่มีขอบเขต ส่งเสริมเสรีภาพให้ผู้สร้างในการออกแบบวิธีนำเสนองานศิลปะ
อย่างไรก็ตาม แนวคิดนี้เผชิญกับความสงสัยจากนักข่าวและนักวิจารณ์จำนวนหนึ่ง โดยเฉพาะในช่วงห้าปีหลังการตีพิมพ์ Reinventing Comics เพราะในยุคนั้น เว็บคอมมิคส่วนใหญ่ยังอยู่ในรูปแบบของ คอมิคสตริป แบบดั้งเดิม ซึ่งเข้ากันได้กับหน้าจอคอมพิวเตอร์และอุปกรณ์พกพา นอกจากนี้ ระบบการเลื่อน (scrolling) ยังค่อนข้างจำกัดในแง่เทคโนโลยี
อย่างไรก็ตาม ศิลปินจำนวนหนึ่งเริ่มทดลองสร้างสรรค์การ์ตูนด้วยแนวคิดอินฟินิทแคนวาส ในลักษณะที่แผงหรือเฟรมการ์ตูนไม่ถูกจำกัดด้วยขนาดของหน้ากระดาษ สามารถเชื่อมโยงแผงหลายรูปแบบผ่านการเลื่อนแนวตั้ง แนวนอน หรือเส้นทางอื่น ๆ ทำให้เกิดวิธีการเล่าเรื่องที่แปลกใหม่และแตกต่าง ตัวอย่างที่สำคัญได้แก่ การเลื่อนแบบ อินฟินิทสกอลล์ ใน เว็บตูน ซึ่งใช้รูปแบบการเลื่อนที่ต่อเนื่องเพื่อสร้างประสบการณ์การอ่านที่ราบรื่น
การวิ่งคบเพลิงโอลิมปิกฤดูหนาว 2026

การวิ่งคบเพลิงโอลิมปิก  สำหรับโอลิมปิกฤดูหนาว 2026 มีกำหนดจะเริ่มในวันที่ 26 พฤศจิกายน ค.ศ. 2025 ที่โอลิมเปีย ประเทศกรีซ และจะสิ้นสุดในวันที่ 6 กุมภาพันธ์ ค.ศ. 2026 ที่มิลาน ประเทศอิตาลี โดยตรงกับพิธีเปิด ที่สนามซานซีโร เส้นทางสำหรับการวิ่งคบเพลิงทั้งสำหรับโอลิมปิกและพาราลิมปิก ได้รับการเปิดเผยโดย ฟอนดาซิโอเน่ มิลาโน่ คอร์ติน่า 2026 ในวันที่ 26 พฤศจิกายน ค.ศ. 2024 หนึ่งปีก่อนการเริ่มต้นของการวิ่งคบเพลิงโอลิมปิก
หลังจากการจุดไฟคบเพลิงโอลิมปิกที่โอลิมเปีย จะมีพิธีส่งมอบในเอเธนส์ ในวันที่ 4 ธันวาคม ค.ศ. 2025 ซึ่งคบเพลิงจะเดินทางไปยังโรมและผ่านทั้ง 110 จังหวัดของอิตาลี โดยจะมีการหยุดพัก 60 จุดเป็นระยะเวลา 63 วันทั่วประเทศอิตาลี รวมระยะทาง คบเพลิงจะไปถึงเนเปิลส์ในช่วง คริสต์มาส ไปที่บารีในช่วงวันปีใหม่ และไปที่กอร์ตีนาดัมเปซโซในวันที่ 26 มกราคม เพื่อระลึกถึง 70 ปีที่เมืองนี้เป็นเจ้าภาพ โอลิมปิกฤดูหนาว 1956 ขณะที่คบเพลิงจะอยู่ในปีดมอนต์ จะมีการแสดงความเคารพต่อมาติลเด ลอเรนซี นักสกีผู้เสียชีวิตระหว่างการฝึกซ้อมในเดือนตุลาคม ค.ศ. 2024 การวิ่งคบเพลิงมีแผนที่จะโชว์สถานที่มรดกโลกของอิตาลีหลายแห่งและจะมีผู้ถือคบเพลิงจำนวน 10,001 คน การสมัครเป็นผู้ถือคบเพลิงจะเริ่มในเดือนกุมภาพันธ์ ค.ศ. 2025
ในวันที่ 29 พฤศจิกายน ค.ศ. 2024 กลุ่มตลกอิตาเลียน #เปลี่ยนทาง ได้รับการประกาศให้เป็นผู้บรรยายทางการสำหรับการวิ่งคบเพลิง การออกแบบคบเพลิงจะได้รับการเปิดเผยในวันที่ 14 เมษายน ที่งานเอ็กซ์โป 2025 ที่โอซากา ประเทศญี่ปุ่น และพร้อมกันในมิลาน โอซากาและมิลานเป็นเมืองคู่
เส้นทางในประเทศกรีซ.
ตามธรรมเนียม พิธีจุดไฟคบเพลิงจะจัดขึ้นที่ วิหารเฮรา ใน โอลิมเปีย โดยใช้ กระจกพาราโบลา ในการรวมแสงจากดวงอาทิตย์ ก่อนที่ไฟจะเดินทางไปยัง เอเธนส์ สำหรับพิธีส่งมอบ
เส้นทางในประเทศอิตาลี.
หลังจากที่คบเพลิงมาถึงโรม ในวันที่ 4 ธันวาคม ค.ศ. 2025 การเดินทางผ่านประเทศจะเริ่มในสองวันถัดไปและจะเดินทางผ่านทัสคานี ก่อนจะไปเยือนเกาะซาร์ดิเนีย และซิซิลี แล้วจึงกลับมาที่แผ่นดินใหญ่ เส้นทางจะไปเยือนทุกภูมิภาคของอิตาลีทั้ง 20 แห่ง และ 110 จังหวัด